wickkiey/tamil-wikipedia-chunked huggingface dataset:
# விக்கிப்பீடியா:முதற்பக்கக் கட்டுரைகள்/செப்டம்பர் 30, 2012

**சம்மு காசுமீர் ** இந்தியாவின் வடக்கு பகுதியில் உள்ள ஒரு மாநிலம். இது இமயமலைத் தொடரில் அமைந்துள்ளது. சம்மு காசுமீர் வடக்கிலும் கிழக்கிலும் சீனாவை எல்லையாகவும், தெற்கில் இமாச்சலப் பிரதேசம் மற்றும் பஞ்சாப் ஆகிய மாநிங்களை எல்லையாகவும், வடக்கிலும், மேற்கிலும் பாக்கிஸ்தான் கட்டுப்பாட்டில் உள்ள ஆசாத் காஷ்மீர் பகுதியை எல்லையாகவும் கொண்டுள்ளது. இந்திய மாநிலங்களில் சம்மு காசுமீர் மாநிலம் மட்டுமே இந்திய அரசியலமைப்பின் 370 வது குறிப்பின்படி பெருமளவில் மாநில சுயாட்சியை கொண்டுள்ளது. இதன்படி, இந்திய பாராளுமன்றத்தில் இராணுவம், தகவல் தொடர்பு, வெளியுறவு விவகாரம், ஆகிய துறைகளை தவிர்த்து மற்ற துறைகளில் இயற்றப்படும் எந்த சட்டமும் காசுமீர் சட்டசபையின் ஒப்புதல் இன்றி சம்மு காசுமீர் மாநிலத்தில் செல்லாது. சம்மு காசுமீர் மாநிலத்தில் இந்திய உச்ச நீதிமன்றம் ஆளுகையும் உள்ளது.மேலும் இந்திய மாநிலங்களில் சம்மு காசுமீர் மாநிலத்தில் மட்டுமே தனிக்கொடியும், தனி அரசியல் சாசனமும் உண்டு. இந்தியாவின் பிற மாநிலங்களைச் சார்ந்த மக்கள் சம்மு காசுமீர் மாநிலத்தில் நிலம் முதலான அசையா சொத்து வாங்குவதும் தடை செய்யப்பட்டுள்ளது. **மேலும்.....**
---  
**அடிமை ஒழிப்புக் கோட்பாடு** என்பது சட்டப்படியோ அதற்கு மாறாகவோ நிலவுகின்ற அடிமை முறையைத் தகர்த்தெறிவதற்கான இயக்கம் ஆகும். மேற்குஐரோப்பாவிலும் அமெரிக்காவிலும் அடிமை ஒழிப்புக் கோட்பாடு என்பது ஆப்பிரிக்கர்களை அடிமைகளாக விலைக்கு வாங்குதலையும் விற்றலையும் தகர்த்தெறிந்து, அவர்களை விடுதலை செய்வதற்காகத் தொடங்கப்பட்ட வரலாற்று இயக்கம் ஆகும். எசுப்பானியா மற்றும் பிற ஐரோப்பிய நாடுகளிலிருந்து சென்ற குடியேற்றக்காரர்கள் தொடக்கத்தில் தாம் குடியேறிய நாட்டு முதல்குடிகளை அடிமைகளாக்கினர். இதற்கு எதிராக புனித தோமினிக் சபைத் துறவியான பார்த்தொலோமே தெ லாஸ் காஸாஸ் போன்றோர் பாடுபட்டனர். 1772இல் இங்கிலாந்தில் அடிமை முறை ஒழிப்புக்கு ஆதரவான நீதிமன்றத் தீர்ப்பு ஒன்று வழங்கப்பட்டது. *சோமர்செட் வழக்கு* என்ற வரலாற்றுச் சிறப்பான ஒன்றாக அத்தீர்ப்பு அறியப்பட்டது. **மேலும்...**
# விக்கிப்பீடியா:முதற்பக்கக் கட்டுரைகள்/அக்டோபர் 21, 2012

**பல்லவர்** என்போர் தென்னிந்தியாவில் களப்பிரர்கள் வீழ்ச்சிக்குப் பிறகு கி.பி. 250 முதல் கி.பி. 850 வரை சுமார் அறுநூற்று ஐம்பது ஆண்டுகள் தமிழகத்தில் நிலைத்து ஆட்சி புரிந்தவர்கள். இவர்கள் இலங்கையை அடுத்த மணிபல்லவத் தீவிலிருந்து வந்தவர்கள்; தொண்டை மண்டலத்துப் பழங்குடிகள்; பஹலவர்கள் என்னும் பாரசீக மரபினர் என்று பல்வேறு கருத்து வேற்றுமைகள் உண்டு. அவர்களைப் பற்றிக் கிடைத்துள்ள சான்று மூலங்களைக்கொண்டு, பட்ட முறைமையை முற்றும் முறைப்படுத்தவும் முடியவில்லை. 'வின்சென்ட் ஸ்மித்' என்னும் ஆங்கில வரலாற்றாசிரியர் தமது நூலின் முடிவாகப் பல்லவர் தென்னிந்தியரே என்று வரையறுத்துள்ளார். சாதவாகனப் பேரரசில் குறுநில மன்னர்களாகவும் ஆட்சியாளர்களாகவும் செயல்பட்டு வந்த இவர்கள் சாதவாகனப் பேரரசு வலுக்குன்றியதும் கிருஷ்ணா ஆற்றிற்குத் தெற்குப் பகுதியை ஆளத் தொடங்கினர். **மேலும்...**
---  
**இறுதி முற்றுகை** என்பது சதுரங்கத்தில் (சதுரங்கக் குடும்பத்தைச் சேர்ந்த ஏனைய விளையாட்டுகளிலும்) ஒரு போட்டியாளரின் அரசன் கைப்பற்றப்படுவதற்கான அச்சுறுத்தல் விடுக்கப்பட்டிருந்தும் அதிலிருந்து மீள முடியாத நிலை ஆகும். எளிமையாகக் கூறுவதானால், அரசன் நேரடித் தாக்குதலிலமைந்து, தான் கைப்பற்றப்படுவதைத் தடுக்க முடியாத நிலையில் அமைந்திருப்பதாகக் குறிப்பிட முடியும். சதுரங்கத்தில் இறுதி முற்றுகைக்காளாக்குவதே ஒரு சதுரங்கப் போட்டியாளரின் முக்கிய நோக்கம் ஆகும். இறுதி முற்றுகைக்காளாக்கப்பட்ட போட்டியாளர் போட்டியில் தோல்வியடைவார். பொதுவாக, சதுரங்கத்தில் அரசன் கைப்பற்றப்படுவதில்லை. அரசன் இறுதி முற்றுகைக்காளாக்கப்பட்டவுடனேயே போட்டி முடிவுறும். ஏனெனில், அரசன் இறுதி முற்றுகைக்காளாக்கப்பட்ட பிறகு அப்போட்டியாளரால் ஏற்றுக் கொள்ளக்கூடிய எந்தவொரு நகர்வையும் மேற்கொள்ள முடியாது. சில போட்டியாளர்கள் தோற்கப் போகிறோம் எனத் தெரிந்து இறுதி முற்றுகைக்காளாக்கப்பட முன்னரே போட்டியிலிருந்து விலகிக் கொள்வதுண்டு. **மேலும்...**
# விக்கிப்பீடியா:முதற்பக்கக் கட்டுரைகள்/அக்டோபர் 7, 2012

**ராணி லட்சுமிபாய்** அல்லது **சான்சி இராணி** வடமத்திய இந்தியாவின் சான்சி நாட்டின் இராணி. 1857 இந்தியக் கிளர்ச்சியில் பெரும்பங்காற்றி இந்தியாவில் பிரித்தானியரின் ஆட்சிக்கு எதிராகக் கிளர்ந்து எழுந்தோர்களின் முன்னோடியாகக் கணிக்கப்படுகிறவர். இவர் சிறு வயதிலேயே குதிரையேற்றமும் வாள் வீச்சும் கற்றுக் கொண்டார். மணிகர்ணிகாவின் தந்தையாகிய மௌரியபந்தர் பித்தூரிலுள்ள பேஷ்வா நீதிமன்றத்தில் வேலை செய்தார். சான்சியை ஆண்ட ராஜா கங்காதர ராவ் நெவல்கர் என்பவருக்கு 1842இல் மணிகர்ணிகாவைத் திருமணம் செய்து வைத்தார் தந்தை. அதிலிருந்து, மணிகர்ணிகா ராணி லட்சுமிபாய் என அழைக்கப்பட்டதுடன் சான்சியின் ராணியாகவும் பதவியேற்றார். 1851இல் அவர்களுக்குப் பிறந்த மகனான தாமோதர் ராவ் நான்கு மாதங்களில் இறந்து போனான். தாமோதர் ராவின் இறப்பின் பின், ராஜா கங்காதர ராவ் நெவல்கரும் ராணி லட்சுமிபாயும் ஆனந்த் ராவைத் தத்தெடுத்தனர். பின்னர், அக்குழந்தைக்குத் தாமோதர் ராவ் எனப் பெயர் சூட்டப்பட்டது. ஆனாலும் தனது மகனின் இழப்பின் துயரத்திலிருந்து மீளாத ராஜா கங்காதரராவ் நவம்பர் 21, 1853இல் உடல்நலமிழந்து இறந்தார். **மேலும்...**
---  
**கருச்சிதைவு** என்பது பெண்கள் கர்ப்பமாக இருக்கும் நிலையில், முளையமோ அல்லது முதிர்கருவோ. மேலும் உயிருடன் இருக்க முடியாத ஒரு நிலையில் தானாகவே அழிந்துபோதல் அல்லது சிதைந்துபோதலைக் குறிக்கும். இது பொதுவாக கருத்தரிப்பின் ஆரம்ப காலத்தில், அதாவது கருக்காலத்தின் 24 கிழமைகளுக்குள் தன்னிச்சையாக நிகழும் ஒரு சிக்கலான நிலையாகும். கருத்தரிப்புக் காலத்தின் மிக ஆரம்ப நிலையில், இறுதி மாதவிடாய்க் காலத்திலிருந்து 6 கிழமைகளுக்குள் நிகழும் கருச்சிதைவை 'முன்னதான கருப்ப இழப்பு'அழைப்பர். கருச்சிதைவானது 6 கிழமைக்குப் பின்னர் நிகழ்ந்தால் அது 'தன்னிச்சையான கருக்கலைப்பு' என்று அழைக்கப்படும். மருத்துவரீதியில் பொதுவாக தன்னிச்சையாகவோ அல்லது தூண்டுதல் மூலமோ முளையம் அல்லது முதிர்கரு சிதைந்து கருப்பையிலிருந்து அகற்றப்படும்போது, அது கருக்கலைப்பு என்றே அழைக்கப்படுகிறது. ஆனால் இது தன்னிச்சையாக நிகழும்போது, பெண்கள் அதனை கருக்கலைப்பு எனக் கூறப்படுவதை விரும்புவதில்லை. **மேலும்...**
# சோழன் நலங்கிள்ளி தம்பி மாவளத்தான்

சோழன் நலங்கிள்ளி சங்ககாலச் சோழ மன்னன். இவன் தம்பி மாவளத்தான். தாமப்பல் கண்ணனார் நலங்கிள்ளியின் அவைக்களப் புலவர். இவர் பார்ப்பார். புலவரும் மாவளத்தானும் வட்டு விளையாடினர். புலவர் விளையாட்டுக் காயைக் கையில் மறைத்து மாவளத்தானை ஏமாற்றினார். இதனைக் கண்டுகொண்ட மாவளத்தான் புலவரை வட்டுக்காயால் அடித்தான். புலவர் தன் பாடலில் இந்த நிகழ்வைக் குறிப்பிடுகிறார்.
மாவளத்தான் அண்ணனை இவர் ‘தேர்வண் கிள்ளி’ எனக் குறிப்பிடுகிறார். பருந்துக்குப் பயந்து தன் மடியில் விழுந்த புறாவைக் காப்பாற்றவேண்டி, தன்னையே புறாவின் எடைக்கு எடையாகத் துலாக்கோலில் நிறுத்துக் கழுகுக்கு இரையாக வழங்கிய முன்னோனின் (சிபிச் சக்கரவர்த்தி) வழியில் வந்தவர்கள் இவர்கள் ஆதலால் பார்ப்பார் நோவன செய்யார் என்று குறிப்பிட்டார். அது கேட்ட மாவளத்தான் தான் வட்டாலடித்த செயலுக்காக நாணினான். பிழை செய்ததற்காக நாணவேண்டியது தானாக இருக்கையில், அடித்ததற்காக நாணும் மாவளத்தானின் மாண்பை வியந்து பாராட்டுகிறார்.
# தமிழர் நகைத் தொழில்நுட்பம்

ஆண்களும் பெண்களும் பல்வேறு வகையான அணிகலன்களை அணிவது தமிழர் பண்பாட்டின் ஒரு முதன்மைக் கூறு ஆகும். பண்டைக் காலம் தொட்டு கல், நார், எலும்பு, பல், தங்கம், செம்பு, நவமணிகள் எனப் பல்வேறு பொருட்களைக் கொண்டு நகைகளைச் செய்வர். நகைகளைச் செய்வதற்கும் தங்கம் போன்ற உலோகங்களை துல்லியமாக கையாழுதற்கும் உயர்ந்த தொழினுட்பம் தேவை. இந்த தொழினுட்பம் **தமிழர் நகைத் தொழினுட்பம்** அல்லது தமிழர் அணிகலன்கள் தொழினுட்பம் எனப்படுகிறது.
# தமிழர் நகைத் தொழில்நுட்பம்

## மூலங்கள்

தமிழர் நகைத் தொழினுட்பம் பற்றி சிலப்பதிகாரம் முதற்கொண்ட பல்வேறு தமிழ் இலக்கியங்கள் விரிவான தகவல்களைக் கொண்டுள்ளன. ஐம்பெருங் காப்பியங்கள் அனைத்தும் அணிகலன்களை முதற்கொண்டு பெயரிடப்பட்டதில் இருந்து தமிழர் வாழ்வியலில் நகைத் தொழில்நுட்பத்தின் முக்கியத்துவத்தை உணரலாம்.
# சோழன் முடித்தலைக் கோப்பெருநற்கிள்ளி

**சோழன் முடித்தலைக் கோப்பெருநற்கிள்ளி** சங்ககாலச் சோழ மன்னர்களில் ஒருவன். இவனது தலைநகர் உறையூர். இவன் காலத்தில் கருவூரில் இருந்துகொண்டு சேரநாட்டை ஆண்ட மன்னன் சேரமான் அந்துவஞ்சேரல் இரும்பொறை சோழன் சேரனைக் காணக் கருவூர் வந்தான். சேரனின் வேல் வீரர்கள் நட்புக்காக வந்துள்ளமை அறியாது தாக்கினர். சோழன் மார்பில் புலிச்சின்னம் பொறிக்கப்பட்டிருந்தது. அதனை அம்புகள் சிதைத்தன. சோழனின் பட்டத்து யானை படைக்கடலின் நடுவே நாவாய்க்கப்பல் போலவும், வான மீன்கூட்டத்துக்கு இடையே நிலா போலவும், வந்துகொண்டிருந்தது. நாவாயைத் தாக்கும் சுறாமீன் கூட்டம் போல வாள்வீரர்கள் யானையைச் சூழ்ந்து மொய்த்தனர். அதனால் சோழனின் பட்டத்து யானைக்கு மதம் பிடித்துவிட்டது. யானைமீதிருந்த சோழனால் ஒன்றும் செய்யமுடியவில்லை. இந்தக் கோலத்தைக் கருவூர் வேள்மாடத்து இருந்த சேரனும் புலவர் உறையூர் ஏணிச்சேரி முடமோசியாரும் கண்டனர். சோழன் துன்பம் இல்லாமல் திரும்ப வேண்டும் எனப் புலவர் வாழ்த்தினார். பாடல் புறநானூறு 13 (இந்த வாழ்த்துதலின் உட்பொருளைச் சேரன் உணர்துகொண்டான். தானே மதயானை முன் சென்று அதனை அடக்கிச் சோழனைக் காப்பாற்றினான்.)  
எறிபத்த நாயனார் கதைக்கு மேலே உள்ள வரலாறு ‘கால்’போல் தெரிகிறது.
# ஐ (திரைப்படம்)

**ஐ** (*I*) என்பது 2015 ஆம் ஆண்டு சனவரி மாதத்தில் வெளிவந்த காதல், அசத்தல், தமிழ் விஞ்ஞானத் திரைப்படமாகும். இப்படத்தினை சங்கர் இயக்க, வேணு ரவிச்சந்திரன் தயாரித்தார். இப்படம் விக்ரம் நடிக்கும் ஐம்பதாவது திரைப்படமாகும். ஐ என்றால் அழகு, கடவுள், அரசன், தலைவன், ஆசான் எனப் பொருள்படுகின்றது. இந்தி மற்றும் தெலுங்கு மொழிகளிலும் அதே தலைப்பில் மொழியாக்கப்பட்டு வெளியானது.
# ஐ (திரைப்படம்)

## கதாபாத்திரங்கள்

- விக்ரம் - லீ (எ) லிங்கேசன்
- ஏமி ஜாக்சன் - தியா
- சுரேஷ் கோபி - வாசுதேவன்
- உபேன் படேல் - ஜான்
- ராம்குமார் கணேசன் - இந்திர குமார்
- ஓஜாஸ் ரஜனி - ஓஸ்மா
- காமராஜ் - ரவி
- சந்தானம் - ஜிம் பாபு
- மோகன் கபூர் - விளம்பரப்பட இயக்குநர்
- டி.கே கலா - லிங்கேசனின் தாய்
- அழகு - லிங்கேசனின் தந்தை
- சீனிவாசன் - கீர்த்தி வாசன்
- சரத் குமார் (சிறப்புத் தோற்றம) - தானாகவே
# ஐ (திரைப்படம்)

## கதை

ஆர்னால்ட் என்ற பெயரில் உடற்பயிற்சிக் கூடத்தை நடத்திவருகிறார் லிங்கேசன் என்ற லீ (விக்ரம்). அவருக்கு ஆணழகன் போட்டியில் வெல்ல வேண்டும் என்பது கனவு. தமிழக ஆணழகன் போட்டியில் வென்றால் மட்டுமே அடுத்த பெரிய போட்டிகளில் பங்கேற்க முடியும். இரவி தான் தமிழக ஆணழகன் போட்டியில் வென்றால் மட்டுமே இரயில்வேயில் பணி கிடைக்கும் என்பதால் லீயை போட்டியில் இருந்து விலகிக்கொள்ளச்சொல்கிறார். லீ மறுத்து விடுகிறார். தமிழக ஆணழகன் போட்டியில் வென்று விடுகிறார். அவருக்கு விளம்பர அழகி தியா (எமி ஜாக்சன்) மேல் காதல். தியா விளம்பரத்திற்கு வரும் அரங்கிற்கு சென்று அவருடன் தன் கைபேசியில் படம் எடுத்துக்கொள்கிறார். தியாவுக்கு உடன் நடிக்கும் விளம்பர அழகன் ஜான் தொந்தரவு செய்கிறார், காம இச்சைக்கு தியாவை இணங்கச்சொல்கிறார். தியா அதற்கு மறுத்து விடவே அவரை எல்லா விளம்பர உடன்படிக்கையிலிருந்தும் நீக்கிவிடுகிறார். இதையறிந்த தியா சீனா உடன்படிக்கை தன்னைவிட்டு போகாமல் பார்த்துக்கொள்கிறார். அவ்விளம்பரத்துக்கு தகுந்த ஆளை தேடுகிறார். லீ நினைவுக்கு வர அவரை அணுகிறார். அச்சமயம் பன்னாட்டு ஆணழகன் போட்டி நடைபெறுவதாலும் தான் அதில் கலந்துகொள்ள இருப்பதாலும் முடியாது என லீ மறுத்து விடுகிறார். லீயின் மனதை மாற்றி அவரை சீனா வர ஒப்புக்கொள்ள வைக்கிறார். சீனாவில் லீ தியாவுடன் நெருக்கமாக நடிக்கத் தயங்குவதால் அவரை தான் காதலிப்பதாக தியா சொல்கிறார். லீ தியாவுடன் நெருக்கமாக நடிக்கிறார். லீயின் ஒப்பனைக் கலைஞர் திருநங்கையான ஓஸ்மா லீயை காதலிக்கிறார். ஓஸ்மா காதலை லீ ஏற்காததால் தியா நடிப்புக்காக காதலிப்பதாக பொய் சொல்கிறார் என்று லீயிடம் கூறுகிறார். அது உண்மை என்று அறிந்த லீ மனம் வெறுக்கிறார். பின்பு தியா உண்மையாகவே லீ மீது காதல் கொள்கிறார். லீயும் தியாவும் விளம்பர உலகில் பெரும்புகழ் பெறுகிறார்கள். ஜான் விளம்பர வாய்ப்புகளை இழக்கிறார். இந்திர குமார் குளிர்பான விளம்பரத்தில் நடிக்குமாறு கூற அது தீங்கான பானம் என்பதால் அதில் நடிக்க லீ மறுத்து விடுகிறார். ஏன் தான் நடிக்கவில்லை என்பதையும் தொலைக்காட்சிகளுக்குச் சொல்லி விடுகிறார். அதனால் இந்திர குமார் நிறவன பங்குகள் விலை மிகவும் குறைந்து விடுகிறது. லீக்கும் தியாவுக்கும் நிச்சயம் நடக்கிறது. லீயின் உடல் கோணலாகி முடி உதிர்ந்து விடுவதால் திருமணம் செய்யாமல் தான் செத்தது போல் அனைவரையும் ஏமாற்றுகிறார். தனக்கு வந்திருப்பது ஒரு வகையான மரபணு மாற்றம் என்று நினைக்கிறார். வேறொரு மருத்துவர் அவருக்கு வந்தது மரபணு மாற்றமல்ல தீநுண்மத்தால் (Virus) வந்தது என சொல்கிறார். இதை லீயின் உடலில் யாரோ செலுத்தியுள்ளார்கள் என்று கூறுகிறார்.  
இந்திர குமார், ஜான், ஓஸ்மா, வாசுதேவன் தான் இதற்கு காரணம் என்று அறிகிறார். வாசுதேவன் மருத்துவர் அவர் தான் மருந்தை இவருக்கு செலுத்தியது. வாசுதேவன் லீயின் உடற்பயிற்சி கூடத்துக்கு வருபவர். அவரே லீக்கும் மருத்துவம் பார்ப்பவர். வாசுதேவனுக்கும் தியாவுக்கும் திருமணம் நடப்பதை அறிந்த லீ தியாவை கடத்தி ஒரு கிடங்கில் அடைத்து விடுகிறார். லீ இறக்கவில்லை என்று தியா அறிகிறார். நான்கு பேரையும் கொல்லாமல் அவர்கள் அழகைக் கெடுத்து ஒரு வித தண்டனை கொடுக்கிறார்.
# ஐ (திரைப்படம்)

## இசை

இப்படத்திற்கு ஏ. ஆர். ரகுமான் இசையமைத்திருந்தார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *மெர்சலாயிட்டேன் * | அனிருத், நீத்தி மோகன் | கபிலன் | 05:04 |
| 2 | *என்னோடு நீ இருந்தால் * | சித் ஸ்ரீராம், சுனிதா சாரதி | 05:52 |  |
| 3 | *லேடியோ * | நிகிதா காந்தி | மதன் கார்க்கி | 04:42 |
| 4 | *பூக்களே சற்று ஓய்வெடுங்கள் * | ஹரிசரண், ஷ்ரேயா கோஷல் | 05:08 |  |
| 5 | *அய்ல அய்ல * | ஆதித்யா ராவ், நடாலி டி லூசியோ | 05:34 |  |
| 6 | *என்னோடு நீ இருந்தால் (மறுசெய்கை) * | சின்மயி, சித் ஸ்ரீராம் | கபிலன் | 04:12 |
| 7 | *மெர்சலாயிட்டேன்… (மறு கலவை) * | அனிருத், நீத்தி மோகன் | 03:20 | } |
# ஐ (திரைப்படம்)

## தயாரிப்பு

இப்படத்தை ஆஸ்கர் பில்ம்ஸ் வேணு ரவிச்சந்திரன் தயாரித்திருந்தார். சங்கர் மற்றும் விக்ரம் இணைந்து பணியாற்றும் ஆஸ்கர் பில்ம்ஸ் தயாரிக்கும் இரண்டாவது திரைப்படமிது. இம்மூவர் கூட்டணி ஏற்கனவே அந்நியன் படத்தில் பணியாற்றியுள்ளனர் என்பது குறிப்பிடத்தக்கது. மேலும் இத்திரைப்படத்தில் படத்தொகுப்பாளராக ஆண்டனி, ஒளிப்பதிவாளராக பி. சி. ஸ்ரீராம், கலை இயக்குநராக முத்துராஜ், நடன ஆசிரியர்களாக பாஸ்கோ-சீசர் மற்றும் எழுத்தாளர்களாக சுபா ஆகியோர் பணியாற்றினர்.
# ஐ (திரைப்படம்)

## வெளியீடு

2015 ஆம் ஆண்டு சனவரி மாதம் பொங்கல் திருநாளன்று இப்படம் திரைக்கு வந்தது. மேலும் தெலுங்கு மற்றும் இந்தி மொழிகளில் இத்திரைப்படம் மொழியாக்கப்பட்டு வெளியாகியது.
# சேந்தன் அமுதன் (கதைமாந்தர்)

**சேந்தன் அமுதன்** கல்கி எழுதிய பொன்னியின் செல்வன் புதினத்தில் வருகின்ற வாணி அம்மையின் மகன் ஆவார். கல்வியிலும், ஒழுக்கத்திலும் சிவபக்தியிலும் சிறந்தவனாக விளங்குவதாகவும், கதாநாயகன் வல்லவரையன் வந்தியத்தேவனின் நண்பனாகவும், பூங்குழலி எனும் படகோட்டி பெண்ணை காதல் செய்பவனாகவும் சேந்தன் அமுதனின் கதாபாத்திரம் வடிவமைக்கப்பட்டுள்ளது.
# சேந்தன் அமுதன் (கதைமாந்தர்)

## பொன்னியின் செல்வனில் சேந்தன் அமுதன்

முதல் பகுதியான புது வெள்ளத்தில் வாய் பேச இயலாத வாணி அம்மையின் மகனாக, சிவ கைங்கரியங்கள் செய்பவராக சேந்தன் அமுதன் வருகிறார். வல்லவராயனுடன் சந்திப்பு ஏற்பட்டு அவன் தங்குவதற்கு இடம் தருகிறார். அவனிடம் தன் அத்தை மகள் பூங்குழலி பற்றி விவரிக்கிறார்.  
இரண்டாம் பகுதியான சுழல்காற்றில் பழுவேற்றரையர் காவல் ஆட்கள் சேந்தன் அமுதனை வல்லவராயனுக்கு தங்குமிடம் தந்து உதவியதற்காக கைது செய்து சிறையில் அடைக்கின்றார்கள். வைத்தியரின் மகனை விடுவிக்க வரும் குந்தவையும், வானதியும் சேந்தன் அமுதனை சந்தித்து வல்லவரையன் இலங்கைக்கு சென்றதை அறிகின்றார்கள். அத்துடன் சேந்தன் அமுதனையும் விடுதலை செய்கிறார்கள். இலங்கையிலிருந்து பூங்குழலி அழைத்துவருகின்ற இளவரசரை நாகப்பட்டினத்திற்கு அழைத்து செல்ல குந்தவை சேந்தன் அமுதன் மூலம் சொல்லியனுப்புகிறாள். பூங்குழலியும், சேந்தன் அமுதனும் சூடாமணி விகாரத்தில் அருள்மொழியை சேர்க்கின்றார்கள். அவர் குணமடைந்ததும் நந்தி மண்டபத்திற்கு அழைத்துவந்து குந்தவையை சந்திக்க செய்கின்றார்கள்.  
சேந்தன் அமுதன் குதிரை மீதிருந்து கீழே விழுந்த படியால் உடல்நலமின்றி இருக்கிறார். அவருடைய அன்பினை கண்ட பூங்குழலி சக்கரவர்த்தினியாக வாழவேண்டும் என்ற எண்ணத்தினை மாற்றிக் கொண்டு சேந்தன் அமுதனை திருமணம் செய்துகொள்ள சம்மதிக்கின்றாள். அந்நேரத்திற்கு செம்பியன் மாதேவியும், வாணி அம்மையும் வருகின்றார்கள். அவர்களிடம் ஆசி பெற்றுக் கொள்கிறார்கள் சேந்தன் அமுதன் - பூங்குழலி இணையர். சிறிது நேரத்திற்கு பிறகு குடிசைக்கு வெளியேயிருந்து பினாகபாணி வேலினை சேந்தன் அமுதன் மீது பாய்ச்ச பார்க்கிறான். அதனை வந்தியத்தேவன் தடுக்க முற்படும்போது, காயமுறுகிறார். அவரை சேந்தன் அமுதனும், பூங்குழலியும் காப்பாற்ற முற்படுகின்றார்கள். அங்கே திருமலையப்பன் வந்து வந்தியத்தேவனை அரண்மனைக்கு அழைத்து செல்ல சேந்தன் அமுதனை இளவரசராக நடிக்க வைக்கிறார்.  
தஞ்சை அரண்மனையில் சுந்தர சோழரிடம் தன் மகனைக் காணவில்லையென செம்பியன் மாதேவி கவலை தெரிவிக்கின்றார். அவரைத் தான் பத்திரமாக வைத்திருப்பதாகக் கூறி, சேந்தன் அமுதனை அழைத்துவருகிறார் முதன் மந்திரி அநிருத்தர். சேந்தன் அமுதனைக் கண்ட செம்பியன் மாதேவி அன்புப்பெருக்குடன் மகனே என்று அழைக்கின்றார். இதற்காகவே தான் இங்கு வந்ததாகவும், அரசாட்சியில் உரிமை வேண்டாம் எனவும் சேந்தன் அமுதன் கூறுகிறார். தான் சோழ இளவரசர் என்று தெரிந்திருந்தும் பூங்குழலியை அரசாள்பவனையே திருமணம் செய்வேன் என்ற கொள்கையிலிருந்து மாற்றி சிவபெருமானுக்கு தொண்டு செய்ய சம்மதிக்க வைத்ததாகவும் கூறுகிறார். அவருடைய சிவபக்தியை கண்டு சிவஞான கண்டராதித்தருக்கு பிறந்த பிள்ளை இதுவென அவையில் உள்ளோர் அனைவரும் முடிவு செய்கிறார்கள்.  
கண்டராதித்தனாருக்கும், அவருடைய துணைவியார் செம்பியன்மாதேவிக்கும் பிறந்த பிள்ளைதான் சேந்தன் அமுதன் என்ற உண்மை தெரியவருகிறது. அருள்மொழிவர்மனுக்கு மணிமுடி சூட்டுவதற்கு முடிவுசெய்யப்பட்டு, விழா எடுக்கிறார்கள். ஆனால் அருள்மொழிவர்மனுக்கு கிரீடம் சூட்டுகிறபோது, கிரீடத்தை வாங்கி எடுத்துக்கொண்டுபோய் கண்டராதித்தன் மகன் சேந்தன் அமுதன் தலையில் முடியைச் சூட்டி, ‘சோழ மாமன்னர் இவர்தான்’ என்று அறிவிக்கிறார். சேந்தன் அமுதனே உத்தம சோழனாக ஆட்சி செய்ததாக புதினம் விளக்குகிறது.
# விலங்குகளின் பெயர்ப் பட்டியல்

அனேகமான விலங்குகளில், முக்கியமாக கொல்லைப்படுத்தலுக்குட்பட்ட விலங்குகளில் ஆண், பெண், இளமையானவை ஆகியவற்றிற்குத் தனித்தனியான பெயர்கள் உண்டு.
# விலங்குகளின் பெயர்ப் பட்டியல்

## விலங்கு

விலங்குகள் என்பது பொதுவாக நான்கு கால்களை கொண்ட பாலூட்டி வகைகளைச் சார்ந்தன. விலங்கு என்பதற்கு தமிழ் அகராதியில் குறுக்கானது என்று பொருள். இவை பலவகை உணவு உண்ணும் பழக்கங்களைக் கொண்டன. அதேவேளை இவை இனப்பெருக்கத்துகாகக் குட்டிகளை ஈன்று கொள்கின்றன. அவற்றைப் பின்வரும் பட்டியலில் காணலாம்.
| பெயர் | ஆண் | பெண் | இளமைப் பெயர் | ஒலி | உண்ணி |
| --- | --- | --- | --- | --- | --- |
| மாடு | எருது | பசு | கன்று | எருது எக்காளம், பசு கதறும் | தாவர உண்ணி |
| ஆடு | கடா | மறி | குட்டி | கத்தும் | தாவர உண்ணி |
| நாய் | கடுவன் | பெட்டை | குட்டி | குரைக்கும் | அனைத்துண்ணி |
| பூனை | கடுவன் | பெட்டை | குட்டி | சீறும் | அனைத்துண்ணி |
| பன்றி | ஒருத்தல் | பிணை | அனைத்துண்ணி |  |  |
| மான் | கலை | பிணை | மறி, கன்று, குட்டி | தாவர உண்ணி |  |
| மரை | ஒருத்தல் | பெட்டை | தாவர உண்ணி |  |  |
| நரி | ஓரி | பாட்டி | ஊளையிடும் | ஊனுண்ணி |  |
| ஓநாய் | குட்டி | ஊளையிடும் | ஊனுண்ணி |  |  |
| குரங்கு | கடுவன் | மந்தி | குட்டி | அலம்பும் | அனைத்துண்ணி |
| ஒட்டகம் | தாவர உண்ணி |  |  |  |  |
| கழுதை | கத்தும் | தாவர உண்ணி |  |  |  |
| சிங்கம் | ஏறு | பெட்டை | குருளை | கர்ச்சிக்கும் / முழங்கும் | ஊனுண்ணி |
| புலி | பறழ் | உறுமும் | ஊனுண்ணி |  |  |
| யானை | களிறு | பிடி | கன்று | பிளிறும் | தாவர உண்ணி |
| குதிரை | பறழ் | கனைக்கும் | தாவர உண்ணி |  |  |
| கரடி | குட்டி | உறுமும் | அனைத்துண்ணி |  |  |
| சிறுத்தை | உறுமும் | ஊனுண்ணி |  |  |  |
| நண்டு | அலவன் |  |  |  |  |
| ஒட்டகச் சிவிங்கி | தாவர உண்ணி | } |  |  |  |
# விலங்குகளின் பெயர்ப் பட்டியல்

## பறவை

பறவைகள் பொதுவாக இரண்டு கால்களையும் பல வடிவிலான அழகுகளையும் கொண்டதுடன் பல வகை உணவு பழக்கத்தையும், முட்டை இட்டு அடை காத்து குஞ்சு பொரிப்பதன் மூலம் தனது இனப்பெருக்கத்தினை பெருக்குகின்றன. பறவைகள் பட்டியலில் பின்வருமாறு.  
| பெயர் | ஆண் | பெண் | இளமைப் பெயர் | ஒலி | உண்ணி |
| --- | --- | --- | --- | --- | --- |
| மயில் | போத்து | பேடு/அளகு | குஞ்சு | அகவுதல் | அனைத்துண்ணி |
| அன்னம் | பெடை/பேடை | பார்ப்பு | அனைத்துண்ணி |  |  |
| கோழி | சேவல் | பேடு | குஞ்சு | கொக்கரித்தல், கூவும் | அனைத்துண்ணி |
| காகம் | அண்டங் காகம் | அரசிக் காகம் | குஞ்சு | கரையும் | அனைத்துண்ணி |
| மைனா | குஞ்சு | கத்தும் | அனைத்துண்ணி |  |  |
| கிளி | பிள்ளை | பேசும்/ கொஞ்சும் | தாவர உண்ணி |  |  |
| வாத்து | கத்தும் | அனைத்துண்ணி |  |  |  |
| குயில் | கூவும் | அனைத்துண்ணி |  |  |  |
| செம்பகம் | அனைத்துண்ணி |  |  |  |  |
| வான்கோழி | அனைத்துண்ணி |  |  |  |  |
| கொக்கு | ஊனுண்ணி |  |  |  |  |
| நீர்க்காகம் | ஊனுண்ணி |  |  |  |  |
| கழுகு | அலறும் | ஊனுண்ணி |  |  |  |
| ஆந்தை | அலறும் | ஊனுண்ணி |  |  |  |
| தேனீ | ரீங்காரமிடும் | தாவர உண்ணி |  |  |  |
| புறா | குனுகும் | அனைத்துண்ணி |  |  |  |
| குருவி | கீச்சிடும் | அனைத்துண்ணி |  |  |  |
| வானம்பாடி | பாடும் | அனைத்துண்ணி | } |  |  |
# விலங்குகளின் பெயர்ப் பட்டியல்

## ஊர்வனம்

| பெயர் | இனம் | நஞ்சு | உண்ணி |
| --- | --- | --- | --- |
| பாம்பு | உண்டு/இல்லை | ஊனுண்ணி |  |
| ஓணான் | இல்லை | ஊனுண்ணி |  |
| பல்லி | உண்டு | ஊனுண்ணி | } |
# விலங்குகளின் பெயர்ப் பட்டியல்

## டைனோபோட்டோ

| பெயர் |  |
| --- | --- |
| திமிங்கிலம் |  |
| சுறா | } |
# மெய்யறம் (நூல்)

**வ.உ.சி** என்றழைக்கப்படும் **வ. உ. சிதம்பரம்பிள்ளை** (ஆங்கிலம்: V._O._Chidambaram_Pillai) ( (பி)- செப்டம்பர் 5 1872 - (இ) நவம்பர் 18 1936) ஒரு இந்திய விடுதலைப் போராட்ட வீரர்.
# மெய்யறம் (நூல்)

## வாழ்க்கைச் சுருக்கம்

இவர் தான் இந்திய விடுதலைப் போராட்டத்தில் பங்கு கொண்டதோடு மற்றவர்களையும் பங்கு கொள்ளச் செய்தார். ஆங்கிலேயர்களின் அடக்குமுறையை எதிர்த்துப் போராடினார். அவர்களின் கொடூரமான சட்டங்களைப் பற்றி மக்களிடையே வீர உரையாற்றினார்.  
வ.உ.சிதம்பரம்பிள்ளை தமிழிலும் ஆங்கிலத்திலும் புலமை பெற்றவர். திறமையான எழுத்தாளர், ஆற்றல் மிக்க பேச்சாளர், தன்னலமில்லா தொழிற்சங்கத் தலைவர், துணிவுடைய சுதந்திரப் போராட்ட வீரர். வ.உ.சி. யின் தியாக வாழ்க்கை ஒர் உன்னத வரலாறானது.  
வ.உ.சி. கண்ணணூர் சிறையில் இருக்கும் பொழுது எழுதிய நூலே "மெய்யறம்" ஆகும். அவர் விடுதலை பெற்ற பின்னர் அந்த நூல் வெளியிடப்பட்டது. வ.உ.சி. அந்த நூலைத் தஞ்சாவூரைச் சேர்ந்த இராவ் பகதூர் திரு. சீனிவாச பிள்ளை என்பவருக்கு சமர்ப்பித்துள்ளார். இவர் தமிழ் இலக்கிய வரலாற்றை முதன் முதலில் எழுதியவர் ஆவார்.
வ.உ.சி. காலத்திலேயே இந்நூல் மூன்று பதிப்புகள் கண்டுள்ளது. முதல் பதிப்பு சென்னையில் ப்ரோக்ரஸிவ் அச்சகத்தில் 1914- ஆம் ஆண்டு அச்சிடப்பட்டது. இரண்டாவது பதிப்பு சென்னையில் கலாரத்னாகரா அச்சகத்தில் 1917- ஆம் ஆண்டு அச்சிடப்பட்டது. மூன்றாவது பதிப்பு அம்பாசமுத்திரத்தில் சண்முகவிலாஸ் அச்சகத்தில் 1930- ஆம் ஆண்டு அச்சிடப்பட்டது.  
தமிழக அரசு வ.உ.சி. யின் நூல்களின் உரிமையை விலை கொடுத்து வாங்கியுள்ளது. அதனால் பொதுமக்கள் யார் வேண்டுமானாலும் வ.உ.சி.யின் நூல்களைப் பதிப்பித்துக் கொள்ளலாம்.
"மெய்யறம்" என்ற சொல்லில் இரு பகுதிகள் உள்ளன. முதல் பகுதி "மெய்". இரண்டாம் பகுதி "அறம்". "மெய்" என்றால் உண்மை என்று பொருள். "அறம்" என்பது தர்ம நெறி ஆகும். வ.உ.சி. இந்நூலில் உண்மையான அறத்தைப் பற்றி இளம் வயதினரும் புரிந்து கொள்ளும் வகையில் விளக்கி உள்ளார். இந்நூல் மிக எளிய, சிறிய வரிகளின் தொகுப்பு ஆகும். இது அனைத்து வயதினருக்கும் ஏற்றது ஆகும். இந்நூல் தெளிந்த சிந்தனை, வாழ்க்கையைப் பற்றிய அறிவு, ஞானம் இவற்றை அளிக்கக் கூடியது ஆகும். இந்நூலில் இருந்து ஒழுக்கம், கலாச்சாரம், வாழும் முறை இவை குறித்து நாம் அறியலாம். இளஞர்கள் நல்வாழ்க்கை வாழ நன்னடத்தையைக் கற்பிக்கிறது. இது அறிவுரைகளைக் கட்டளைகளாகக் கூறுகிறது.
மெய்யறம் என்னும் இந்நூலில் 5பகுதிகளும் 125 அதிகாரங்களும் உள்ளன. ஒரு அதிகாரத்தில் பத்து வரிகள் உள்ளன. மொத்தம் 1250 வரிகள் உள்ளன. ஒவ்வொரு வரியும் ஒரு அறிவுரை கூறுகிறது.
# நூற் பிரிவுகள்

1. மாணவரியல்
1. இல்வாழ்வியல்
1. அரசியல்
1. மெய்யியல்
1. அந்தணரியல்
# மாணவரியல்

முதல் பகுதியான "மாணவரியல்" மாணவர்களுக்கானது. அது 30 அதிகாரங்கள் கொண்டது. இந்தப் பகுதியில் வ.உ.சி. இளமைப் பருவமே கல்வி கற்பதற்கு ஏற்ற பருவம் என்று குறிப்பிடுகிறார். இப்பருவத்தில் கற்க வேண்டியவற்றைக் கற்க வேண்டும், அறியக் கூடாதவற்றைத் தவிர்த்து விடவேண்டும் என்றும் கூறுகிறார். மேலும் கடமை, அடக்கம், கல்வி, உடல் நலம் இவற்றின் முக்கியத்துவம் குறித்தும் விளக்குகிறார். அவர் நமது உடல், ஆன்மா, மனம் இவை குறித்தும் கூறியுள்ளார். நமது மனமே நமது செயல்களுக்குக் காரணமாகும். நமது உடலை, அதாவது ஐம்புலன்களைக் கட்டுப்படுத்துவது நமது மனமே ஆகும். ஆன்மா நமது மனத்தை வழி நடத்துகிறது. நமது விதியைத் தீர்மானிப்பது கடவுளல்ல, நாம்தான். ஏனெனில் நமது செயல்களின் பயனே நமது விதியாகும் என்று உறுதிபடக் கூறுகிறார். நமது நன்மைக்கும் தீமைக்கும் நமது செயல்களே காரணம். அதனால் நல்விதியை விரும்பினால் நல்ல செயல்களைச் செய்ய வேண்டும்.
மாணவர்கள் இறைச்சி, மது, திருட்டு, புறம் கூறுதல், பொய், இரத்தல், பொறாமை,போதை பொருட்கள், பயனில் சொல் போன்றவற்றை விலக்கும்படி வ.உ.சி. கூறுகிறார். மேலும் நட்பு, நன்றி மறவாமை, நடுநிலைமை, அடக்கம், ஒழுக்கம், முயற்சி, ஊக்கம் போன்றவற்றின் முக்கியத்துவம் குறித்தும் எடுத்துரைக்கிறார்.
# இல்வாழ்வியல்

இரண்டாவது பகுதி "இல்வாழ்வியல்" ஆகும். இதில் 30 அதிகாரங்கள் உள்ளன. இதில் வ.உ.சி. இல்லறம் குறித்து விளக்குகிறார். வாழ்க்கைத் துணையைத் தேர்ந்தெடுப்பது குறித்து விளக்குகிறார். பின்னர் வாழ்க்கையை நல்ல முறையில் நடத்திச் செல்வதற்கும் அறிவுரைகள் கூறுகிறார். மறதி, காலம் தாழ்த்துதல், மடி, பேதைமை, வெண்மை போன்றவற்றை நீக்க வேண்டும் என்றும் அதிக துயில், அச்சம், அதிக ஆசை, செருக்கு போன்றவற்றைத் தவிர்க்க வேண்டும் என்றும் வ.உ.சி. கூறுகிறார். பெற்றோர், குழந்தைகள், விருந்தினர், முன்னோர் ஆகியோரைப் பேணிப் பாதுகாப்பது நமது கடமை என்று அறிவுறுத்துகிறார்.சமுதாய வாழ்க்கை, அன்பு, பொறுமை, ஈகை ஆகியவை எவ்வளவு முக்கியம் என்று கூறுகிறார்.
# அரசியல்

மூன்றாவது பகுதி "அரசியல்" ஆகும். இதில் 50 அதிகாரங்கள் உள்ளன. இதில் ஒரு மன்னர் எப்படி அரசாள வேண்டும் என்று விளக்குகிறார். நல்ல அரசாங்கத்தின் முக்கியத்துவம், அதற்கு இருக்க வேண்டிய இயல்புகள் பற்றிக் கூறுகிறார். ஓர் அரசன் பரிவுடன் இருக்கவேண்டும், எதையும் ஆலோசித்துச் செய்ய வேண்டும் என்று சொல்கிறார். ஒற்றர்கள், அமைச்சர்கள் ஆகியோரின் முக்கியத்துவம், ஒரு நாட்டின் சிறப்புகள் எவை, நாட்டிற்குப் பாதுகாப்பு எப்படி அளிக்க வேண்டும், தொழில்களின் சிறப்பு, படை எவ்வளவு அவசியம், ஓர் அரசன் மக்களுக்குச் செய்ய வேண்டிய கடமைகள் எவை என்று இந்தப் பகுதியில் தெளிவாகக் கூறுகிறார்.
# அந்தணரியல்

10 அதிகாரங்கள் கொண்ட நான்காவது பகுதி "அந்தணரியல்" ஆகும். இது துறவறம் பற்றிக் கூறும் பகுதி ஆகும். இதில் துறவிகளின் இயல்பு, அவர்களுக்கு ஒழுக்கம் எவ்வளவு முக்கியம், அவர்களுக்கு இருக்கக் கூடாத குணங்கள்(வெஃகாமை, வெகுளாமை, இன்னா செய்யாமை போன்றவை), அவர்கள் செய்ய வேண்டியவை(தவம், துறவு) ஆகியவற்றை விளக்குகிறார்.
# மெய்யியல்

கடைசிப் பகுதி "மெய்யியல்" ஆகும். இதில் 5 அதிகாரங்கள் உள்ளன. இது மிகவும் நுட்பமானது. ஏனெனில் இது கடவுளைப் புரிந்து கொள்ள முயற்சிக்கும் அத்தியாயம் ஆகும். இதில் உண்மை நிலை(கடவுளை)யை அடைவதற்கான வழிமுறைகளை எடுத்துரைக்கிறார். கடவுள் தான் உண்மை, மற்றவை எல்லாம் உண்மை அல்ல என்பதால் வ.உ.சி. கடவுளை "மெய்" என்றே அழைக்கிறார். கடவுள் என்பது என்ன, கடவுளைப் புரிந்து கொள்வது எப்படி, உணர்வது எப்படி, அந்த நிலைமையை அடைவது எப்படி என்று படிப்படியாக விளக்குகிறார். இந்தப் பகுதி ஆழ்ந்து படிக்க வேண்டிய பகுதி ஆகும்.
# சோழன் வேல்பஃறடக்கைப் பெருவிறற்கிள்ளி

**சோழன் வேல்பஃறடக்கை பெருவிறற்கிள்ளி** சங்ககாலச் சோழமன்னர்களில் ஒருவன். இவன் **சோழன் வேல்பஃறடக்கை பெருநற்கிள்ளி** எனவும் வழங்கப்பட்டுள்ளான்.  
இவனுக்கும் சேரமான் குடக்கோ நெடுஞ்சேரலாதன் என்னும் சேர மன்னனுக்கும் இடையே திருப்போர்ப்புறம் என்னுமிடத்தில் போர் நடந்தது. போரில் இருவரும் தம் படைகளைப் போரிடவேண்டாம் என்று நிறுத்திவிட்டு இருவரும் ஒருவரை ஒருவர் தாக்கிக்கொண்டனர். இவ்வாறு கோரிடும் முறைக்கு ‘அறத்தின் மண்டுதல்’ என்று பெயர். இந்தப் போரில் இருவரும் போர்க்களத்திலேயே மாண்டனர்.  
குடக்கோ நெடுஞ்சேரலாதன் போர்க்களத்தில் குற்றுயிரும் கொலையுயிருமாகக் கிடந்தபோது புலவர் கழாத்தலையார் அவனது கழுத்திலிருந்த மணியாரம் என்னும் அணிகலனைக் கொடையாகக் கேட்டுப் பெற்றார்.
# சேரமான் குடக்கோ நெடுஞ்சேரலாதன்

**சேரமான் குடக்கோ நெடுஞ்சேரலாதன்** சங்ககாலச் சேர மன்னர்களில் ஒருவன்.
- **இவனுக்கும்** சோழன் வேல்பஃறடக்கை பெருவிறற்கிள்ளி என்னும் சோழ மன்னனுக்கும் இடையே திருப்போர்ப்புறம் என்னுமிடத்தில் போர் நடந்தது. போரில் இருவரும் தம் படைகளைப் போரிட வேண்டாம் என்று நிறுத்திவிட்டு, இவ்விருவர் மட்டுமே ஒருவரை ஒருவர் தாக்கிக் கொண்டனர். இவ்வாறு போரிடும் முறைக்கு ‘அறத்தின் மண்டுதல்’ என்று பெயர். இந்தப் போரில் இருவரும் போர்க்களத்திலேயே மாண்டனர்.
- **குடக்கோ நெடுஞ்சேரலாதன்** போர்க்களத்தில் குற்றுயிரும் கொலையுயிருமாகக் கிடந்தபோது புலவர் கழாத்தலையார் அவனது கழுத்திலிருந்த மணியாரம் என்னும் அணிகலனைக் கொடையாகக் கேட்டுப் பெற்றார்.
# சேரமான் குடக்கோ நெடுஞ்சேரலாதன்

## ஒப்பிட்டுக் காணத்தக்கவர்

- **குடக்கோ நெடுஞ்சேரலாதன்** என்பவன் பதிற்றுப்பத்து ஆறாம் பத்து ஆடுகோட்பாட்டுச் சேரலாதனின் தந்தை. இவன் மனைவி வேளாவிக்கோமான் பதுமன் என்பவனின் மகள்.
- **குடவர் கோமான் நெடுஞ்சேரலாதன்** என்னும் விரிவுபடுத்தப்பட்ட பெயருடன் இவன் குறிப்பிடப்பட்டு, ஐந்தாம் பதிற்றுப்பத்துத் தலைவன் கடல்பிறக்கோட்டிய செங்குட்டுவனின் தந்தை எனவும் குறிப்பிடப்பட்டுள்ளான். இவன் மனைவி சோழன் மணக்கிள்ளி.
- **ஆராத் திருவின் சேரலாதன்** என்பவன் நான்காம் பதிற்றுப்பத்துத் தலைவன் ஆடுகோட்பாட்டுச் சேரலாதனின் தந்தை. இவன் மனைவி வேளாவிக்கோமான் பதுமன் என்பவனின் மகள்.
# சேரமான் குடக்கோ நெடுஞ்சேரலாதன்

## ஒப்புநோக்க வரலாறு (1)

1. உதியஞ்சேரல் பதிற்றுப்பத்து இரண்டாம் பத்துத் தலைவனின் தந்தை. கிடைக்காமல் போன முதல் பத்தின் தலைவன் ஆகலாம். இவன் மனைவி வெளியன் வேள் மகள் (மாள்) நல்லினி. நல்லினி மக்கள் இருவர். முதல் மகன் 2-ம் பத்துத் தலைவன். இரண்டாம் மகன் 3-ம் பத்துத் தலைவன்.
1. இமயவரம்பன் நெடுஞ்சேரலாதன் இரண்டாம் பத்துத் தலைவன். இவனுக்கு இரண்டு மனைவியர். பதுமன் தேவி மூத்தவள். இவளது மக்கள் இருவர் 4-ம், 6-ம் பத்துகளின் தலைவர்கள். மற்றொரு மனைவி சோழன் மகள் மணக்கிள்ளி. இவளது மகன் 5-ம் பத்தின் தலைவனான கடல்பிறக்கோட்டிய செங்குட்டுவன்.
# சேரமான் குடக்கோ நெடுஞ்சேரலாதன்

## ஒப்புநோக்க வரலாறு (2)

- பதிற்றுப்பத்து பதிகம் குறிப்பிடும் நெடுஞ்சேரலாதன் இமயம் வரை வென்றவன்.
- புறநானூறு குறிப்பிடும் நெடுஞ்சேரலாதன் சோழனோடு போரிட்டு மாண்டவன்.
- இருவரும் குடநாட்டு மன்னர்கள்.
# கணியர் (இனக் குழுமம்)

**கணியர்** (*Kaniyar*) எனப்படுவோர் தமிழ்நாட்டில், திருநெல்வேலி, கன்னியாகுமரி மற்றும் தூத்துக்குடி மாவட்டங்களில் வசிக்கும் பழங்குடியினர் ஆவர்.  
தமிழ்நாடு சாதிகள் பட்டியலில், பழங்குடியின சாதியினராக வகைப்படுத்தப்பட்டுள்ள இவர்கள், திருநெல்வேலி, ஸ்ரீவைகுண்டம், நாங்குநேரி, குரும்பூர், வடக்கன்குளம், பணகுடி, மூன்றடைப்பு, தென்காசி, கல்லிடைக்குறிச்சி உட்பட 27 ஊர்களில் அதிக அளவில் வாழ்ந்து வருகின்றனர். இவர்கள் கேரள மாநிலத்திலும் வாழுகின்றனர்.
# கணியர் (இனக் குழுமம்)

## தோற்றத்தின் மரபுகள்

இவர்கள் தமிழ்ப் பிராமணர்களின் ஒரு பகுதியினரிடமிருந்து வந்தவர்கள் என்று இச்சாதியினர் நம்புவதாகவும், சமசுகிருதம், மருத்துவம் மற்றும் ஜோதிடம் பற்றிய "அடிப்படை" அறிவை, அந்தத் தோற்றங்களுக்குக் காரணம் காட்டியதாகவும் கேத்லீன் கோஃப் பதிவு செய்துள்ளார்.
# கணியர் (இனக் குழுமம்)

## தமிழ்நாட்டுக் கணியர்

### சாதிக் கிளைகள்

தமிழ்நாட்டில் வசிக்கும் கணியர் சாதியினரிடம் எட்டுக் கிளைப் பிரிவுகள் இருக்கின்றன. இப்பிரிவுகளை “அம்மா வழிக் கிளை”, “சம்பந்த வழிக் கிளை” எனும் இரு முக்கியப் பிரிவுகளாகப் பிரிக்கின்றனர். அம்மா வழிக் கிளையில் வெதமக்குடி, குரந்தகுடி, மக்கட்குடி, பன்றிகுடி எனும் நான்கு பிரிவுகளும், சம்பந்த வழிக் கிளையில் கலமனகுடி, அதனிகுடி, புலியகுடி என்பது போன்ற நான்கு பிரிவுகளும் உள்ளன. இதில் அம்மா வழிக் கிளையிலிருக்கும், நான்கு பிரிவினரும் அவர்களுக்குள் சகோதர முறையினர். இதுபோல் சம்பந்த வழிக் கிளையிலிருக்கும் நான்கு பிரிவினரும், அவர்களுக்குள் சகோதர முறையினர். அம்மா வழிக் கிளையிலிருப்பவர்கள், சம்பந்த வழிக் கிளையிருப்பவர்களுடன் திருமண உறவு வைத்துக் கொள்ளலாம் என்கிற நிலை இருந்தது. ஆனால், இந்நிலை தற்போது வழக்கத்தில் மாற்றமடைந்திருக்கிறது.
# கணியர் (இனக் குழுமம்)

## தமிழ்நாட்டுக் கணியர்

### தொழில்

திருநெல்வேலி, கன்னியாகுமரி மற்றும் தூத்துக்குடி மாவட்டங்களில் சுடலை மாடன், இசக்கியம்மன் போன்ற பல சிறுதெய்வக் கோயில் வழிபாடுகளில், முக்கியச் சடங்காக நிகழ்த்தப் பெறும் கணியான் கூத்து எனும் நாட்டுப்புறக் கலைத்தொழிலைச் செய்து, அதன் மூலம் கிடைக்கும் வருவாயைக் கொண்டு, இவர்கள் வாழ்க்கையை நடத்தி வருகின்றனர்.
# கணியர் (இனக் குழுமம்)

## கேரளக் கணியர்கள்

தமிழ்நாட்டிலிருக்கும் கணியர் சாதியினரைப் போன்று கேரளாவில் வசிக்கும் கணியர்களிடமும் எட்டு பிரிவுகள் இருக்கின்றன. அவற்றுள் நான்கு பிரிவுகள் ‘கிரியம்கள்’ எனவும், மீதமுள்ள நான்கு பிரிவுகள் ‘இல்லங்கள்’ எனவும் அழைக்கப்படுகின்றன. முந்தைய “கிரியம்கள்” வகையில் அண்ணா விக்கன்னம், கரிவட்டம், குடப்பிள்ளா, நன்னா எனும் நான்கு பிரிவுகளும், பிந்தைய “இல்லங்கள்” எனும் வகையில் பம்பர, தச்சழகம், நெடுங்கணம், அய்யாக்கால எனும் நான்கு பிரிவுகளும் உள்ளன. இவை ஒரு காலத்தில் அகமணக் கட்டுப்பாடு உடைய பிரிவுகளாக இருந்து, தற்போது அத்தன்மையினை இழந்து விட்டன.
# கணியர் (இனக் குழுமம்)

## கேரளக் கணியர்கள்

### தொழில்

மத்திய திருவிதாங்கூரில் உள்ள பல்வேறு கோயில்களில் நடத்தப்படும் நடனத்தின் விரிவான ஆடைகளை, அலங்கரிப்பவர்கள் கணியர்கள் தான். அவர்கள் கேரளா முழுவதும் ஆயுர்வேத சிகிச்சை (பாரம்பரிய இந்திய மருத்துவப் பிரிவு) துறையிலும் பிரபலமானவர்கள். கணியர்கள் இப்போதும், வடக்கு கேரளாவில் ஜோதிடத்திற்கு பிரபலமானவர்கள்.  
கணியர்களும் ஒரு காலத்தில் ஆசிரியர்களாக இருந்தனர், முதன்மையாக கிராமப் பள்ளிகளில். ஆங்கிலேயர்களின் வருகையால் பாரம்பரிய கற்பித்தல் முறை அழிந்து போனது, சமசுகிருதக் கற்பித்தல், அதன் ஆங்கில சகாவுக்கு ஆதரவாக நிறுத்தப்பட்டது, பல்வேறு போர்கள் காரணமாக இடையூறு ஏற்பட்டது மற்றும் பொதுவாக கிராமப் பள்ளிகளின் ஊக்கமின்மையும் ஏற்பட்டது. கிட்டத்தட்ட ஒரு நூற்றாண்டு காலமாக எழுத்தறிவுத் தரம் வெகுவாகக் குறைந்து, 19 ஆம் நூற்றாண்டின் இறுதியில் (முக்கியமாக ஆங்கிலம் சார்ந்த) கல்விக்கான, அரசு உதவி வந்தவுடன், மீண்டும் ஒருமுறை மேம்படத் தொடங்கியது.  
பொதுக் கல்வியைத் தவிர, அவர்கள் ஈழவர் மற்றும் திய்யர் சாதியினருக்கும் வாள்வீச்சுக் கலையைக் கற்றுக் கொடுத்தார்கள்.  
| வ.எண். | இயல்புப் பெயர் | வழக்குச் சொல் |  |
| --- | --- | --- | --- |
| 1 | இட்லி | பூதிலி |  |
| 2 | கோழி | வாரணம் |  |
| 3 | தண்ணீர் | தணுவர் |  |
| 4 | கள்ளு | அனுசம் |  |
| 5 | மது | சுக்கிராந்தி |  |
| 6 | தேங்காய் | அந்தரட்டு |  |
| 7 | நாய் | ஆதுவாய் |  |
| 8 | பால் | உரம்பா |  |
| 9 | வீடு | குழந்தை |  |
| 10 | குழந்தை | குந்தினி |  |
| 11 | மீன் | மிசங்கு |  |
| 12 | கூண்டு | கரிம்பர் | } |
# அதி கோத்ரேஜ்

**அதி கோத்ரேஜ்** (Adi Godrej: இந்தி: अदी गोदरेज; ஏப்ரல் 1942, 3 ) ஓர் இந்தியத் தொழிலதிபர் மற்றும் கொடை வள்ளல் ஆவார். இவர் ரூபாய்.33,320 கோடி (6.8 பில்லியன் டாலர்) நிகர மதிப்பு கொண்ட பணக்கார இந்தியர்கள் வரிசையில் இடம்பெற்றவர். பலோஞ்ஜி மிஸ்ட்ரி என்பவருக்குப் பிறகு உலகின் பார்சி வம்சாவளியை சேர்ந்த இரண்டாவது பணக்கார மனிதர் கோத்ரேஜ் ஆவார். இவர் கோத்ரேஜ் குழுமத்தின் நிறுவனர் ஆவார்.
# அதி கோத்ரேஜ்

## வெளியிணைப்புகள்

- Profile at Godrej Group
- Profile at ஃபோர்ப்ஸ்
- Adi Godrej collected news and commentary at *தி டைம்ஸ் ஆஃப் இந்தியா*
- Elected CII President collected news and commentary at *தி எகனாமிக் டைம்ஸ்*
# விக்கிப்பீடியா:செப்டம்பர் 30, 2012 விக்கி மாரத்தான்

விக்கி மாரத்தான் என்பது ஒரு குறிப்பிட்ட நாள் முழுதும் அனைத்து விக்கிப் பயனர்களும் ஒன்று கூடி உழைப்பதன் மூலம் விக்கித் திட்டங்களை மேம்படுத்தும் எண்ணமாகும். முதல் முறையாக, நவம்பர் 14, 2010 அன்று பல்வேறு இந்திய விக்கித் திட்டங்களில் இதனைச் சோதித்துப் பார்த்தோம்.  
செப்டம்பர் 30, 2012 அன்று தமிழ் விக்கிப்பீடியா ஒன்பது ஆண்டுகளை நிறைவு செய்வதை ஒட்டி இரண்டாவது விக்கி மாரத்தான் நடைபெறுகிறது. செப்டம்பர் 30, காலை UTC நேரம் 00:01 தொடங்கி 23:59 வரை கணக்கில் கொள்ளலாம். அன்றைய நாளின் பங்களிப்புகளைப் பகிர்ந்து கொள்ளவும் பொதுவாக உரையாடவும் அன்று UTC நேரம் 14.30 முதல் 16.30 வரை கூகுள் hangout மூலம் இணையக் கூடல் ஒன்றும் நடைபெறும்.  
**இரண்டாவது தமிழ் விக்கி மாரத்தான்**  
**நாள்**: ஞாயிறு, செப்டம்பர் 30, 2012 24 மணி நேரமும் (UTC)'''  
(குறிப்பிட்ட நாள் அன்று பங்களிக்க இயலாதவர்கள் அதற்கு முன்போ பின்போ ஓரிரு நாட்களில் பங்களிக்க முடிந்தாலும் நன்றே )  
**இடம்**: உங்கள் கணினி இருக்கும் இடம் :) அல்லது அன்று விக்கி சந்திப்புகள் நடக்கக்கூடிய இடங்களில் இருந்து.  
**என்ன வகையான பங்களிப்புகளைத் தரலாம்?**  
- உங்கள் விருப்பம் போல்.
- இரவி (பேச்சு)
1. மதனாகரன் (பேச்சு) 09:58, 26 செப்டெம்பர் 2012 (UTC)
1. தமிழ்க்குரிசில் (பேச்சு) 14:36, 26 செப்டெம்பர் 2012 (UTC)
1. பார்வதிஸ்ரீ (பேச்சு) 02:34, 27 செப்டெம்பர் 2012 (UTC)
1. தினேஷ்குமார் பொன்னுசாமி (பேச்சு) 05:20, 27 செப்டெம்பர் 2012 (UTC)
1. **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 11:45, 27 செப்டெம்பர் 2012 (UTC)
1. சிவம் 12:11, 27 செப்டெம்பர் 2012 (UTC)
1. மா. தமிழ்ப்பரிதி (பேச்சு)--Thamizhpparithi Maari (பேச்சு) 17:23, 27 செப்டெம்பர் 2012 (UTC)
1. --Sengai Podhuvan (பேச்சு) 22:20, 27 செப்டெம்பர் 2012 (UTC)
1. சஞ்சீவி சிவகுமார் (பேச்சு) 04:23, 28 செப்டெம்பர் 2012 (UTC) - அன்றைய தினம் கூடுதல் தொகுப்பை நல்க உத்தேசம்.
1. முரளிதரன் 14:53, 29 செப்டெம்பர் 2012 (UTC)
1. --Natkeeran (பேச்சு) 07:01, 30 செப்டெம்பர் 2012 (UTC)
1. --சங்கீர்த்தன் (பேச்சு) 10:51, 30 செப்டெம்பர் 2012 (UTC)
# விக்கிப்பீடியா:செப்டம்பர் 30, 2012 விக்கி மாரத்தான்

## இலக்குகள் / தலைப்புகள்

- விக்கிப்பீடியா:கோரப்படும் கட்டுரைகள் பக்கத்தில் குறிப்பிட்டுள்ள கட்டுரைகளைத் துவங்கலாம்
# விக்கிப்பீடியா:செப்டம்பர் 30, 2012 விக்கி மாரத்தான்

## பரப்புரை

ஃபேஸ்புக்கில் முடிந்த அளவு பகிரல்களை (shares)மேற்கொள்ளவும். நான் தமிழ் விக்கிப்பீடியாவின் பக்கத்திலும் எனது பக்கத்திலும் தமிழ் விக்கிப்பீடியர்களுக்கான குழுவிலும் செய்தியைப் பகிர்ந்துள்ளேன். நீங்கள் ஏதேனும் ஒன்றை உங்கள் பக்கத்திலும் உங்கள் குழுவிலு பகிர்ந்து இந்த நாளில் பல பயனர்களை ஈர்க்க உதவுங்கள்..  
1. TamilWikipedia
1. suryaceg
1. tamilwiki  
நன்றி. --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 06:46, 30 செப்டெம்பர் 2012 (UTC)
# விக்கிப்பீடியா:செப்டம்பர் 30, 2012 விக்கி மாரத்தான்

## விளைவு

மாரத்தான் நடந்த அன்று 1030 தொகுப்புகளும் 43 கட்டுரைகளும் 97 புதிய பக்கங்களும் உருவாகியுள்ளன. இந்த எண்ணிக்கை செப்டம்பர் 2012 முழுமைக்கும் சேர்த்து ஆகக் கூடியதாகும். எனவே, பெருமளவில் பங்களிப்புகள் வராத போதும் வழக்கத்தை விடக் கூடுதலான பங்கேற்புக்கு உதவியது எனலாம். ஒன்பதாம் ஆண்டு நிறைவை வெறுமனே கடந்து செல்லாமல் அதனை நினைவூட்டிப் பரப்புரை மேற்கொள்ளவும் உதவியது.
# ஸ்வரம் (நிரலாக்க மொழி)

**ஸ்வரம்** என்பது நிரல்களை முழுமையாகத் தமிழிலேயே எழுதும் வகையில் உருவாக்கப்பட்ட நிரலாக்க மொழியாகும். இம்மொழியில் தமிழ்ச் சொற்களைக் கொண்டே நிரல்களை எழுத முடியும். எளிமையாக பயன்படுத்தும்வகையிலும் பொதுப் பயன்பாட்டு மொழியாகவும் உருவாக்கப் பட்டுள்ளது. உருவாக்குனர்கள் தங்கள் கல்லூரிப் படிப்பின்போது செயல்முறைப் பயன்பாட்டில் சோதித்துப் பார்த்ததாகக் கூறியுள்ளனர். தமிழ்க் கணிமை இதன்மூலம் மேலும் ஒருபடி மேம்பட்டிருக்கிறது. இது வரலாற்று ஆர்வம் உள்ளது. இது கைவிடப்பட்டது, மூல குறியீடு பதிவிறக்க அல்லது பயன்பாடு கிடைக்கவில்லை.
# ஸ்வரம் (நிரலாக்க மொழி)

## உருவாக்கக் காரணம்

ஆங்கிலம் சாராதவர்கள் தங்கள் தாய்மொழியில் எளிதில் நிரல்களை எழுத முடியாமல், ஆங்கிலத்தில் எழுதினாலும், புரிந்துணர்வு குறைவே. தாய்மொழியின்வழி எழுதுதலே மேம்பட்ட புரிதலுக்கு வழிவகுக்கும். எனவே தங்கள் தாய்மொழியில் எழுத விரும்பியே இதை வடிவமைத்து உருவாக்கினர். இது போன்றே ஆங்கிலம் தவிர்த்த பிற மொழிகளான பிரெஞ்சு, அரபி, உருசியம், யப்பானியம் ஆகிய மொழிகளிலும் நிரலாக்க மொழிகள் உருவாக்கப்பட்டுள்ளன.
# ஸ்வரம் (நிரலாக்க மொழி)

## பெயர்க் காரணம்

நிரல்கள் ஒருமொழியைச் சார்ந்து இருத்தல் நன்றன்று. தாய்மொழியில் இருத்தல் கற்பவருக்கும் பயன்படுத்துவருக்கும் நலம். இசைதான் உலகமொழியாயிற்றே! எனவே ஸ்வரம் என்ற பெயர் வைத்ததாக உருவாக்குனர்கள் கூறுகின்றனர்.
# ஸ்வரம் (நிரலாக்க மொழி)

## உருவாக்குனர்கள்

இம்மொழியை ஜி.எஸ்.கணேஷ், பி.ஆர்.பிரகாஷ், கே.கே.இரவிக்குமார் ஆகிய மூவரும் இணைந்து உருவாக்கினார்கள். கணேஷ், ஹேலட் பேக்கர்டு நிறுவனத்தின் முதன்மை கம்பைலர் தொடர்பான குழுவில் இடம்பெற்றுள்ளார். சி, ஜாவா, சி++ ஆகிய மொழிகளை கற்பதற்கு எளிமையான நூல்களையும் எழுதியுள்ளார். தன் கல்லூரிப் படிப்பை பி. எஸ். ஜி தொழில்நுட்பக் கல்லூரியில் படித்து முடித்தார். பிரகாஷ், சென்னையிலுள்ள வெரிசான் நிறுவனத்தில் பணிபுரிகிறார். இவரும் சி மொழியைக் கற்பதற்கான எளிய புத்தகமொன்றை வழங்கியுள்ளார். நுண்கணினிகளிலும், இயங்குதளங்களிலும் ஈடுபாடு கொண்டுள்ளார். இவரும் தன் கல்லூரி படிப்பை பி. எஸ். ஜி தொழில்நுட்பக் கல்லூரியில் படித்து முடித்தார்.
இரவிக்குமார், சென்னையிலுள்ள வெரிசான் நிறுவனத்தில் பணிபுரிகிறார். இவரும் தன் கல்லூரிப் படிப்பை கோவையின் பி. எஸ். ஜி தொழில்நுட்பக் கல்லூரியில் படித்து முடித்தார். பன்மொழிக் கணிமையில் ஈடுபாடு கொண்டுள்ளார்.  
*எடுத்துக்காட்டு நிரல்:*
<syntaxhighlight lang="python">
வெற்று முதன்மை  
{  
சரம் பெயர் [ ] = { "பிரபாகர்", "தணிகைவேல்", "மதன் குமார்", "கிரண்", "பல்லவி", " அனுபல்லவி","சரணம்"};  
முழு நீள = பெயர்.நீளம்;  
ஆக (முழு அ=0; அ<நீள; அ++)  
{  
எனில் (பெயர்[அ] < பெயர்[ஆ])  
{  
சரம் ட= சி[அ];  
சி[அ] = சி[ஆ];  
சி[ஆ] = ட;  
}  
}  
ஆக(முழு அ=0; அ<நீள; அ++)  
திரை.அச்சிடு(சி[அ]);  
}
</syntaxhighlight>
# ஸ்வரம் (நிரலாக்க மொழி)

## பயன்பாடுகள்

இந்த மொழியை ஆய்வுக்கும், தொடக்க கட்ட நிரலாக்க மாணவர்கள் கல்விக்கும், தமிழ் மொழி வளர்ச்சிக்கும் பயன்படுத்தலாம்.
# பாய் மோகன் சிங்

**பாய் மோகன் சிங்**(Bhai Mohan Singh: டிசம்பர் 30, 1917 )இந்திய மருந்தியல் தொழில் முன்னோடி என அழைக்கப்படுபவர். மிகப்பெரிய மருந்து நிறுவனமான ரான்பாக்ஸி லேபரட்டரீஸ் லிமிடெட் நிறுவனர் ஆவார்.
# பாய் மோகன் சிங்

## இளமை

பாய் மோகன் சிங் ராவல்பிண்டி மாவட்டத்தில் டிசம்பர் 30, 1917 அன்று பிறந்தார். அவரது தந்தை பாய் கியான் சந்த் ஒரு இந்து.அவரது தாயார் சுந்தர் டாய் ஒரு சீக்கியர். பாய் மோகன் சிங் இரண்டாம் உலக போரின் போது, கட்டுமான தொழிலில் தனது வணிகத் தொழிலை தொடங்கினார். அவரது நிறுவனம் வட கிழக்கு மாநிலங்களில் சாலைகள் அமைக்க ஒரு ஒப்பந்தம் பெற்றது. ஆனால் விடுதலைக்குப் பின்னான இந்தியப் பிரிவினைக்கு பிறகு, அவர் ராவல்பிண்டியை விட்டு விட்டு புது தில்லிக்குக் குடியேறினார்.
# பாய் மோகன் சிங்

## பணி

பாய் மோகன் சிங் முதலில் கடன் வழங்கும் நிதி நிறுவனம் ஒன்றைத் தொடங்கினார். அச்சமயத்தில் அவரது உறவினர்களான ரஞ்சித் சிங் மற்றும் குருபாக்ஸ் சிங் என்பவர்களால் ரான்பாக்ஸி என்ற நிறுவனம் தொடங்கப்பட்டது. இதில் ரஞ்சித் சிங் என்ற பெயரிலுள்ள ரான் என்பதும் குர்பாக்ஸ் என்பதில் உள்ள பாக்சும் இணைந்து ரான்பாக்சியானது. இந்நிறுவனம் ஜப்பானிய மருந்து நிறுவனமான ஏ.சியோனோகி என்ற நிறுவனத்தின் தயரிப்புகளான வைட்டமின் மாத்திரைகள் மற்ரும் காசநோய் எதிர்ப்பு மருந்துகளின் விற்பனையாளராக இருந்தது.
# பாய் மோகன் சிங்

## காப்புரிமை

ரான்பாக்ஸி நிறுவனம் கடனில் தத்தளித்த போது ஆகஸ்ட் 1, 1952 இல் ரூ 2.5 லட்சம் கொடுத்து பாய் மோகன் சிங் இந்த நிறுவனத்தை வாங்கினார். பின்னர் லேபிடிட் மருத்து நீருற்று (Lapetit spa) என்ற இத்தாலிய மருந்து நிறுவனத்துடன் இணைந்தார். பின்னர் அதனையும் வாங்கினார். 1960 களில் ரான்பாக்ஸி நிறுவனம் காம்போஸ் மாத்திரைகளைத் தயாரிக்க ஆரம்பித்த போது மருந்தியல் துறையில் பாய் மோகன் சிங் தனது முத்திரையைப் பதித்திருந்தார். இந்த காம்போஸ் மாத்திரைகளில் ரோச் எனற நிறுவனம் தயாரிக்கும் வேலியம் என்ற மருத்தினைப் போலவே இருந்தது. ஆனால் ரோச் நிறுவனம் இந்தியாவில் அதற்கான காப்புரிமையைப் பெறாமல் இருந்தது.  
1970 களின் முற்பகுதியில் பாய் மோகன் சிங் இம்மருந்தின் தாயாரிப்பு முறையை இந்தியச் செயல்முறையில் மாற்றி அதற்கான காப்புரிமையைப் பெற்றார். ஒரு தலைகீழ் பொறியியல் தொழில்நுட்பம் மூலமாக உலகில் எந்த தயாரிப்புக்கும் காப்புரிமையைப் பெற முடியும் என உலகிற்கு உணர்த்தினார். பின்னர் அவர் மொஹாலியில் R & D வசதியுடன் இந்நிறுவனத்தில் ஆய்வுகள் மேற்கொள்ளப்பட்டு ராசில்லின், சிப்ரான், மாத்திரைகளை ஒன்றன் பின் ஒன்றாக உற்பத்தி செய்தது.  
- Indian Entrepreneurs : Bhai Mohan Singh
- Bhai Mohan Singh
# கண்டன் அமுதனார் (கதைமாந்தர்)

**பெரிய பழுவேட்டரையர்** பழுவூரைத் தலைநகரமாகக் கொண்டு ஆட்சி செய்த சிற்றரசர். சோழ நாட்டுத் தனாதிகாரியாக சுந்தர சோழர் ஆட்சி காலத்தில் இருந்தவர். துறைமுகப்பட்டினங்களில் சுங்கத் திறை விதித்து வசூலிக்கும் அதிகாரிகளை கண்காணிக்கும் பொறுப்பினையும் ஏற்றிருந்தார். வயது முதிர்ந்த காலத்தில் நந்தினி தேவியை திருமணம் செய்து கொண்டு தனது இளையராணியாக்கினார். இவ்வாறு பொன்னியின் செல்வனில் செல்வாக்கு மிகுந்த கதாபாத்தரமாக பெரிய பழுவேட்டரையர் வலம் வருகிறார்.
# கண்டன் அமுதனார் (கதைமாந்தர்)

## பழுவேட்டரையர்கள்

### சரித்திரத்தில்

- முத்தரையர் வம்சத்திலிருந்து தஞ்சைக் கோட்டையை முற்றுகையிட்டு முதலில் அந்நகரில் பிரவேசித்தவர் ஒரு பழுவேட்டரையர்.
- இரு கால்களும் இழந்த விசயாலய சோழன் திருப்புறம்பியம் போர்க்களத்தில் புகுந்து அதிபராக்கிரமச் செயல்களைப் புரிந்தபோது அவனுக்குத் தோள் கொடுத்துத் தூக்கிச் சென்றவர் ஒரு பழுவேட்டரையர்.
- ஆதித்த சோழன் தலையில் கிரீடத்தை வைத்துப் பட்டாபிசேகம் செய்வித்தவர் ஒரு பழுவேட்டரையர்.
- ஆதித்த சோழன் யானை மீது பாய்ந்து பல்லவ அபராசிதவர்மனைக் கொன்றபோது ஆதித்தன் பாய்வதற்கு வசதியாக முதுகும் தோளும் கொடுத்தவர் ஒரு பழுவேட்டரையர்.
- பராந்தக சக்கரவர்த்தி நடத்திய பல போர்களில் முன்னணியில் புலிக் கொடியை எடுத்துச் சென்றவர்கள் பழுவேட்டரையர்கள்.
- இராசாதித்தன் போர்க்களத்தில் காயம்பட்டு விழும் போது அவனை ஒரு பழுவேட்டரையர் தன் மடியின் மீது போட்டுக் கொண்டு, "இராட்டிரகூடப் படைகள் தோற்று ஓடுகின்றன!" என்ற செய்தியைத் தெரிவித்தார்.
- அரிஞ்சய சோழருக்கும் சுந்தர சோழருக்கும் வீரத் தொண்டுகள் புரிந்து உதவியவர்கள் பழுவேட்டரையர்கள்.  
இவ்வாறு பொன்னியின் செல்வனில் பழுவேட்டரையர்களின் சிறப்பு எடுத்துரைக்கப்படுகிறது.
# கண்டன் அமுதனார் (கதைமாந்தர்)

## பழுவேட்டரையர்கள்

### பொன்னியின் செல்வனில்

பழுவூரை தலைநகராக கொண்டு ஆண்டுவந்தவர்களை பழுவேட்டரையர்கள் என்று அழைக்கின்றார்கள். சுந்திர சோழரின் ஆட்சி காலத்தில் பழுவூர்ச் சகோதரர்கள் இருவர் செல்வாக்கு மிகுந்தவர்களாக இருந்தார்கள். காலாந்தகக் கண்டர் சின்ன பழுவேட்டரையர் எனவும், கண்டன் அமுதனார் பெரிய பழுவேட்டரையர் எனவும் வழங்கப்படுகிறார்கள்.  
பெரிய பழுவேட்டரையர் இருபத்து நான்கு யுத்தகளங்களில் பங்கெடுத்து அறுபத்து நான்கு விழுப்புண்கள் பெற்ற வீரராகவும், நந்தினி எனும் இளம் பெண்ணை திருமணம் செய்து அவள் காதலுக்காக உருகுவதாகவும் கதாபாத்தரம் உருவாக்கப்பட்டுள்ளது. சோழப்பேரரசை சுந்திர சோழனுக்குப் பிறகு மதுராந்தகன் ஆள்வதற்காக சம்புவரையர் அரண்மனையில் ரகசிய கூட்டம் நடத்தினார். மதுராந்தகனை நாடெங்கும் நடந்த கூட்டங்களுக்கு ரகசியமாக அழைத்துச் சென்றார். சோழப்பேரரசின் சிற்றரசர்களுடன் நடந்த கூட்டங்களில் மதுராந்த தேவனுக்கு ஆதரவு திரட்டினார். ஆனால் பழுவூர் இளையராணியான நந்தினி தானே சோழப்பேரரசை ஆளவேண்டுமென ஆசை கொண்டாள். அதற்காகவே பெரிய பழுவேட்டரையரைத் திருமணம் செய்ததாக நாவல் கூறுகிறது. நந்தினியின் சூழ்ச்சிகளைப் புரிந்து கொண்டு இறுதியாக அவளை விரட்டிவிட்டு, தன்னுடைய கையினாலேயே மரணத்தினைத் தழுவுகிறார் பெரிய பழுவேட்டரையர்.
# கண்டன் அமுதனார் (கதைமாந்தர்)

## பெரிய பழுவேட்டரையர் பற்றி பிரபாகரன்

விடுதலை புலிகள் தலைவர் பிரபாகரன் போரினால் காயமடைந்த புலிகளை பார்க்கும் போது "பொன்னியின் செல்வனில் வருகின்ற பெரிய பழுவேட்டரையருக்கு அறுபத்து நான்கு வீரத் தழும்புகள் உண்டு" என்று பெரிய பழுவேட்டரையரின் பெருமையை எடுத்துக் கூறி தைரியம் கொடுப்பார் என்கிறது விகடன் வாரஇதழ்.!
# உலக நாடுகள் பட்டியல் (கண்டங்கள் வாரியாக)

**கண்டங்கள் வாரியாக உலக நாடுகள் பட்டியல்.**  
- வட அமெரிக்கா
- தென் அமெரிக்கா
- ஐரோப்பா
- ஆப்பிரிக்கா
- ஆசியா
- ஆஸ்திரேலிய
- அண்டார்டிக்கா
# உலக நாடுகள் பட்டியல் (கண்டங்கள் வாரியாக)

### ஆப்பிரிக்கா

| **அல்சீரியா** | அல்ஜியர்ஸ் |  |
| --- | --- | --- |
| **அங்கோலா** | லுவாண்டா |  |
| **பெனின்** | போர்டோ நோவோ (official)
கொட்டொனௌ (seat of government) |  |
| **போட்சுவானா** | காபரோனி |  |
| **புர்க்கினா பாசோ** | வாகடூகு |  |
| **புருண்டி** | புசும்புரா |  |
| **கமரூன்** | யாவுண்டே |  |
| **கேப் வர்டி** (Cabo Verde) | பிரையா |  |
| **மத்திய ஆப்பிரிக்கக் குடியரசு** | பாங்கி |  |
| **சாட்** | நிஜாமீனா |  |
| **கொமொரோசு** | Moroni |  |
| **Congo** (Congo-Brazzaville) | பிராசவில்லி |  |
| **காங்கோ மக்களாட்சிக் குடியரசு** (Congo-Kinshasa) | கின்ஷாசா |  |
| **சீபூத்தீ** | சீபூத்தீ (நகரம்) |  |
| **எகிப்து** | கெய்ரோ |  |
| **எக்குவடோரியல் கினி** | மலாபோ |  |
| **எரித்திரியா** | அஸ்மாரா |  |
| **எதியோப்பியா** | அடிஸ் அபாபா |  |
| **காபோன்** | லிப்ரவில் |  |
| **காம்பியா** | பஞ்சுல் |  |
| **கானா** | அக்ரா |  |
| **கினி** | கொனாக்ரி |  |
| **கினி-பிசாவு** | பிசாவு |  |
| **கோட் டிவார்** (Côte d'Ivoire) | யாமூசூக்ரோ (official)
அபிஜான் (seat of government) |  |
| **கென்யா** | நைரோபி |  |
| **லெசோத்தோ** | மசேரு |  |
| **லைபீரியா** | மொன்றோவியா |  |
| **லிபியா** | திரிப்பொலி |  |
| **மடகாசுகர்** | அண்டனானரீவோ |  |
| **மலாவி** | லிலொங்வே |  |
| **மாலி** | பமாக்கோ |  |
| **மூரித்தானியா** | நுவாக்சூத் |  |
| **மொரிசியசு** | போர்ட் லூயிஸ் |  |
| *மயோட்டே* | மமுட்சு | Overseas department of France |
| **மொரோக்கோ** | ரபாத் |  |
| **மொசாம்பிக்** | மபூட்டோ |  |
| **நமீபியா** | விந்தோக் |  |
| **நைஜர்** | நியாமி |  |
| **நைஜீரியா** | அபுஜா |  |
| *ரீயூனியன்* | Saint-Denis | Overseas department of France |
| **ருவாண்டா** | கிகாலி |  |
| ***சகாராவிய அரபு சனநாயகக் குடியரசு*** | அல்-உயூன் (official)
தீபாரீத்தீ (factual temporary, seat of government) and Sahrawi refugee camps (some government and military facilities) | *De facto* sovereign state lacking general international recognition.
It claims the territory of மேற்கு சகாரா, most of which is controlled by மொரோக்கோ. |
| *செயிண்ட் எலனா, லாசென்சன் மற்றும் திரிசுத்தான் தா குன்யா* | Jamestown (செயிண்ட் எலனா)
Georgetown (அசென்சன் தீவு)
ஏழு கடல்களின் எடின்பரோ (டிரிசுதான் டா குன்ஃகா) | Overseas territory of the United Kingdom |
| **சாவோ தொமே மற்றும் பிரின்சிப்பி** | சாவோ தொமே |  |
| **செனிகல்** | டக்கார் |  |
| **சீசெல்சு** | Victoria |  |
| **சியேரா லியோனி** | பிரீடவுன் |  |
| **சோமாலியா** | முக்தீசூ |  |
| ***சோமாலிலாந்து*** | அர்கீசொ | *De facto* sovereign state lacking general international recognition
Recognized by the ஐக்கிய நாடுகள் அவை as part of சோமாலியா |
| **தென்னாப்பிரிக்கா** | பிரிட்டோரியா (administrative/executive)
கேப் டவுன் (legislative)
புளும்பொன்டின் (judicial) |  |
| **தெற்கு சூடான்** | யூபா |  |
| **சூடான்** | கர்த்தூம் |  |
| **சுவாசிலாந்து** | இம்பபான் (administrative)
லோபம்பா (royal and legislative) |  |
| **தன்சானியா** | டொடோமா (official)
தாருஸ்ஸலாம் (seat of government) |  |
| **டோகோ** | லோமே |  |
| **தூனிசியா** | தூனிஸ் |  |
| **உகாண்டா** | கம்பாலா |  |
| **சாம்பியா** | லுசாக்கா |  |
| **சிம்பாப்வே** | ஹராரே | } |
# உலக நாடுகள் பட்டியல் (கண்டங்கள் வாரியாக)

### ஐரோப்பா

| *ஓலந்து தீவுகள்* | மரீயாகாமன் | Autonomous region of பின்லாந்து (recognized by international treaty) |
| --- | --- | --- |
| **அல்பேனியா** | டிரானா |  |
| **அந்தோரா** | அந்தோரா லா வேலா |  |
| **ஆஸ்திரியா** | வியன்னா |  |
| **பெலருஸ்** | மின்ஸ்க் |  |
| **பெல்ஜியம்** | பிரசெல்சு |  |
| **பொசுனியா எர்செகோவினா** | சாரயேவோ |  |
| **பல்காரியா** | சோஃவியா |  |
| **குரோவாசியா** | சாகிரேப் |  |
| **செக் குடியரசு** | பிராகா |  |
| **டென்மார்க்** | கோபனாவன் |  |
| **எசுத்தோனியா** | தாலின் |  |
| *பரோயே தீவுகள்* | டோர்சான் | Self-governing territory of the Danish Realm |
| **பின்லாந்து** | எல்சிங்கி |  |
| **பிரான்சு** | பாரிஸ் |  |
| **ஜெர்மனி** | பெர்லின் |  |
| *ஜிப்ரால்ட்டர்* | ஜிப்ரால்ட்டர் | பிரித்தானிய கடல் கடந்த ஆட்புலங்கள் |
| **கிரேக்கம் (நாடு)** | ஏதென்ஸ் |  |
| *குயெர்ன்சி* | சென். பீட்டர் போர்ட் | Crown dependency of the United Kingdom |
| **அங்கேரி** | புடாபெஸ்ட் |  |
| **ஐசுலாந்து** | ரெய்க்யவிக் |  |
| **Ireland** | டப்லின் |  |
| *மாண் தீவு* | Douglas | Crown dependency of the United Kingdom |
| **இத்தாலி** | உரோம் |  |
| *ஜான் மாயென்* | — | Special territory of நோர்வே |
| *யேர்சி* | செயின்ட் எலியெர் | Crown dependency of the United Kingdom |
| ***Kosovo*** | பிரிஸ்டினா | *De facto* sovereign state recognized by
A ஐக்கிய நாடுகள் அவை mandate in செர்பியாn territory was put in place starting in 1999. |
| **லாத்வியா** | ரீகா |  |
| **லீக்கின்ஸ்டைன்** | வாதூசு |  |
| **லிதுவேனியா** | வில்னியஸ் |  |
| **லக்சம்பர்க்** | Luxembourg |  |
| **Macedonia** | ஸ்கோப்ஜே |  |
| **மால்ட்டா** | வல்லெட்டா |  |
| **மல்தோவா** | சிஷினோ |  |
| **மொனாக்கோ** | மொனாக்கோ |  |
| **மொண்டெனேகுரோ** | பத்கரீத்சா |  |
| **Netherlands** | ஆம்ஸ்டர்டம் |  |
| **நோர்வே** | ஒசுலோ |  |
| **போலந்து** | வார்சாவா |  |
| **போர்த்துகல்** | லிஸ்பன் |  |
| **உருமேனியா** | புக்கரெஸ்ட் |  |
| **உருசியா** | மாஸ்கோ |  |
| **சான் மரீனோ** | San Marino |  |
| **செர்பியா** | பெல்கிறேட் |  |
| **சிலோவாக்கியா** | பிராத்திஸ்லாவா |  |
| **சுலோவீனியா** | லியுப்லியானா |  |
| **எசுப்பானியா** | மத்ரித் |  |
| *சுவல்பார்டு* | லாங்யியர்பியன் | Special territory of நோர்வே (recognized by international treaty) |
| **சுவீடன்** | ஸ்டாக்ஹோம் |  |
| **சுவிட்சர்லாந்து** | பேர்ன் |  |
| ***திரான்சுனிஸ்திரியா*** | திரசுப்போல் | *De facto* sovereign state lacking general international recognition
Recognized by the ஐக்கிய நாடுகள் அவை as part of மல்தோவா |
| **உக்ரைன்** | கீவ் |  |
| **ஐக்கிய இராச்சியம்** | இலண்டன் |  |
| **வத்திக்கான் நகர்/திரு ஆட்சிப்பீடம்** | வத்திக்கான் நகர் | } |